Michael Monroe – Outerstellar Tour 2026
2026-05-09 19:00 (Europe/Helsinki)
Michael Monroen Outerstellar-levyä juhlistetaan Suomen-kiertueella huhti-toukokuussa
Rocklegenda Michael Monroe julkaisee uuden Outerstellar-albuminsa 20. helmikuuta 2026, ja lähtee heti tuoreeltaan laajalle levynjulkaisukiertueelle. Englannista 24. helmikuuta käynnistyvä kiertue rantautuu Suomeen huhtikuussa. Helsingin Tavastia-klubilta perjantaina 17.huhtikuuta alkava Suomen-kiertue sisältää kaikkiaan kymmenen keikkaa.
Michael Monroen helmikuun 20. päivä ilmestyvä Outerstellar-albumi sisältää kaksitoista kappaletta. Monipuolinen levy on taattua Michael Monroeta tarttuvine melodioineen, pauhaavine kitaroineen ja huuliharppuineen. Kaiken kruunaa yksi rock’n’rollin tunnistettavimmista ja vaikuttavimmista äänistä.
Albumilta on jo julkaistu kaksi singleä: syksyllä ilmestynyt Rockin’ Horse sekä tuore Disconnected, joihin kumpaankin on julkaistu myös Leigh Brooksin ohjaamat videot.
Rockin’ Horse -biisin videossa Michael Monroe yhtyeineen seikkailee kuvitteellisessa Waking Up With Michael Monroe -aamuohjelmassa. Katso video täältä.
Disconnected käsittelee aihetta, josta Monroe puhuu intohimoisesti: elävän musiikin merkityksestä aikana, jolloin teknologia vie ihmisiä yhä kauemmas toisistaan. Katso keikoista esimakua tuova livevideo täältä.
Outerstellar-levyä juhlistava kiertue tarjoaa mahdollisuuden kokea uudet kappaleet ensimmäistä kertaa livenä sekä kuulla tuttuja Monroe-klassikoita.
Michael Monroe – Outerstellar Tour 2026, Suomi
www.michaelmonroe.com
Keikan kesto arviolta noin 75min, ei väliaikaa
Liput 32,60 €
+ tilausmaksut (alk. 1,50 € + 0,65 % tilauksesta www.lippu.fi)

Veripalvelun verenluovutustilaisuus
2026-05-11 12:30 - 17:30, 2026-05-25 12:30 - 17:30, 2026-06-08 12:30 - 17:30, 2026-06-29 12:30 - 17:30
Verenluovutustilaisuus Mikaelissa klo 12.30-17.30.
Varaa aikasi ja täytä terveyskysely etukäteen osoitteessa www.veripalvelu.fi
Tervetuloa!

Mikaelin Hyvinvointitapahtuma | Kadonneen energisyyden metsästys - Paula Heinonen / SIIRTYY
2026-05-12 15:00 - 18:00
Tapahtuma Kadonneen energisyyden metsästys, ti 12.5.2026, Mikkelin Mikaelissa siirtyy uuteen ajankohtaan. Uusi tapahtuma-aika on la 17.10.2026 klo 18.00.
Ostamasi liput käyvät uuteen ajankohtaan sellaisenaan.
Mikäli uusi ajankohta ei sovi sinulle, voit hakea lippurahojen palautusta 10.5.2026 mennessä linkistä: https://web.lippu.fi/palautus/
——————————————————————–
Paula Heinosen hyvinvoinnin luento ja kaikille vapaa hyvinvoinnin messuosasto!
Päivän luennosta vastaa TkL, Funktionaalisen lääketieteen kouluttaja, ex-suolistotutkija, tietokirjailija sekä valovoimainen luennoitsija Paula Heinonen. Lue alta luennon sisällöstä ja varmista paikkasi luennolle nyt!
Päivän aikataulu
15:00 Ovet avataan
klo 15-18 Kaikille avoin ohjelma
18:00 – Paula Heinonen aloittaa (klo 18 alkaen sisäänpääsy vain luennolle lipun ostaneille)
19:45 – Tauko
VÄLIAIKAVARAUKSET POIKKEUKSELLISESTI TÄSTÄ LINKISTÄ
20:15 – Paula Heinonen jatkaa
21:00 – Luento päättyy
Näytteilleasettajat julkaisemme myöhemmin!
Kadonneen energisyyden metsästys – Paula Heinonen
Kevät on uudistumisen aikaa – ja juuri siksi tämä luento osuu täydellisesti tähän hetkeen. Tällä yleisöluennolla lähdemme nimittäin metsästämään kadonnutta energiaa.
Kuulen työssäni jatkuvasti ihmisten pohtivan, miksi he ovat väsyneitä, uupuneita tai miksi energia ei palaudu levosta huolimatta. Lohdullinen ja samalla voimaannuttava tieto on tämä: väsymys ja uupumus eivät ole pysyvä olotila. Kadonnut energisyys ja hyvä olo ovat palautettavissa.
Kyse ei ole tahdonvoiman puutteesta, vaan kehon biokemiasta ja taustalla vaikuttavista tekijöistä – ja siitä, että ymmärrät, miten keho tuottaa energiaa ja mitä se siihen tarvitsee.
Mikkelin yleisöluennolla 12.5.2026 avaan selkeästi ja käytännönläheisesti, mitä nykytutkimus kertoo uupumuksesta, energian muodostumisesta ja elinvoimasta. Käsittelen muun muassa seuraavia aiheita:
•⁠ ⁠Miten ruokavalio kannattaa koostaa, jos haluat olla aidosti energinen?
•⁠ ⁠Miten suolisto ja sen kiehtova mikrobisto vaikuttavat jaksamiseen ja vireyteen?
•⁠ ⁠Mitkä tekijät voivat huomaamatta heikentää energiantuotantoa?
•⁠ ⁠Mikä on kilpirauhasen rooli jaksamisessa – ja miten stressi sekä maksan kuormitus vaikuttavat sen toimintaan?
•⁠ ⁠Miten stressi vaikuttaa hermostoon, hormoneihin ja erityisesti suolistoon – ja miten voit kääntää stressin voimavaraksi?
Näiden lisäksi käsittelen hormonitasapainoa, mitokondrioiden keskeistä roolia energiantuotannossa sekä liikunnan merkitystä. Opetan ymmärrettävästi solutasolla, miten energia syntyy ja miten voit itse vaikuttaa siihen omassa arjessasi.
Toisin sanoen: saat mukaasi energisen elämän rakennuspalikat.
Lämpimästi tervetuloa mukaan inspiroitumaan, oivaltamaan ja ottamaan askel kohti vahvempaa elinvoimaa.
Lämmöllä,
Paula
Luennon kesto 3h, sis. väliajan
Paikat luennolle myydään numeroimattomina.
Oikeudet muutoksiin pidätetään.
Liput 19,50 €
+ tilausmaksut (alk. 1,50 € + 0,65 % tilauksesta www.lippu.fi)
Lippuja myynnissä myös: www.paulaheinonen.fi/kauppa/
Tapahtuman järjestää Mikkelin Mikaeli
Löydät tapahtuman myös:
Facebook
LinkedIn

Loppukevennys / siirtyy
2026-05-13 19:00
Loppukevennys (ke 13.5.2026) on siirtynyt uuteen ajankohtaan. Uusi tapahtuma-aika on ke 28.10. klo 19.
Ostamasi liput käyvät uuteen ajankohtaan sellaisenaan.
Mikäli uusi ajankohta ei sovi sinulle, voit hakea lippurahojen palautusta 17.5.2026 mennessä: https://web.lippu.fi/palautus/
———————————————–
LOPPUKEVENNYS – Räjähtävän hauska komedia Uutishuoneen kuumilta penkeiltä!
Saikkua, kiitos! -menestystiimin uusi, odotettu komediaesitys Loppukevennys iskee suoraan päivänpolttaviin aiheisiin ja tarttuu ajankohtaisiin ilmiöihin! Tämä vapauttava kevennys vie meidät suoraan päivänpolttavaan Uutishuoneeseen, jossa ankkuritkin ovat kuumia.
Upeat näyttelijät lupaavat vaihtaa hahmojaan yhtä useasti kuin Mika Tommola pipoa. Matka johdattaa Tears of Finlandin kuvauksiin ja Pornaisten Only Fans -ammattiopistoon, sekä ajatushautomoon, jossa Tauski tajuaa, että se on ”sinä vain” eikä ”kuka vain”. Lisäksi pääsemme näkemään, mitä tapahtuu, kun näyttelijät päätyvät yhdessä parisuhdeterapiaan.
Loistavat näyttelijät Ville Keskilä, Kalle Pylvänäinen ja Antti Peltola esiintyvät useissa rooleissa nauruhermoja kutkuttavasti. Jätä havut ladulle ja suuntaa Uutishuoneelle! Loppukevennys on silkkaa tykitystä ja riemastuttavaa laturaivoa!
Esityksen kesto on noin kaksi tuntia sisältäen väliajan. Varaa paikkasi nyt ja koe kauden vapauttavin nauruterapia!
Tuotanto: Iltama Oy.
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Lyyti / peruttu
2026-05-14 19:00
Tapahtuma on valitettavasti peruttu. Voit hakea lippurahojen palautusta 17.5.2026 mennessä oheisesta linkistä: https://web.lippu.fi/palautus/
——————————————————–
Neljä albumia julkaissut Lyyti on viime vuosina hurmannut yleisöjä ympäri Suomen häikäisevän yhtyeensä kanssa. Lyyti tunnetaan sukupolvia yhdistävistä kappaleistaaan sekä eläväisestä esiintymisestään, joka herättää laulujen tarinat henkiin. Lyytin keikoilla voi elää kaikki tunteet läpi yhdessä itkun ja naurun, tanssin ja yhteislaulun kautta.
Lyytin musiikissa puhuttelevat tekstit yhdistyvät värikkäisiin sävellyksiin, soittoon ja tuotantoon. Lyytin albumit ovat keränneet Emma-ehdokkuuksia, ja hän on voittanut mm. Sanomalehti Karjalaisen Vuoden kulttuuriteko -palkinnon ja Juha Vainio -seuran ”Vuoden sanoitus” -palkinnon.
Palkitut kappaleet kuten Mihin voi soittaa? ja Ennätyshelteet ovat nousseet kuvaamaan nuoren sukupolven kokemusta epävarmaan maailmantilanteeseen kasvamisesta. Silti toivon löytäminen vaikka pohjamutaan uponneista siemenistä on Lyytin musiikin pohjimmainen sanoma.
Syyskuussa 2025 julkaistu neljäs albumi ”Pidän sulle paikkaa” on kuin soiva satukirja, jonka tarinat tutkivat ystävyyttä ja yhteen kuulumista. Musiikillisesti albumi uskaltautuu edellisiä pidemmälle sekä herkän latautuneessa minimalismissa että paikoin pakahduttavan massiivisissa tuotannoissa. Albumi on ehdolla vuoden 2026 Teosto-palkinnon saajaksi.
”Harvoinpa sitä pääsee todistamaan konserttia, jota seuraa täysin haltioituneena, ihmeissään ja täynnä onnea.” Helsingin Sanomat 17.10.2021
Liput 29,50 €
+ tilausmaksut (alk. 1,50 € + 0,65 % tilauksesta www.lippu.fi)

Juha Tapio: Toisillemme Parhaat / loppuunmyyty
2026-05-15 19:00
Toisillemme Parhaat – Juha Tapion konserttisalikiertue
Monelle kuulijalle juuri konserttisaleista on muodostunut se rakkain tapa kokea Juha Tapion keikat. Kiertueen nimi Toisillemme Parhaat kertoo kohtaamisesta, musiikista ja yhteisistä hetkistä, jotka jäävät mieleen pitkäksi aikaa.
“Kiertue saa nimensä paitsi yhdestä tulevan albumin laulusta, myös yhteisestä reissusta jonka olen saanut yleisöni kanssa tähän saakka tehdä.”
“Minä, bändi ja koko työryhmä olemme jokaisena iltana halunneet antaa ihmisille parastamme, ja olemme saaneet heiltä vastineeksi upeita yhdessäolon hetkiä jotka ovat kannustaneet ja kannatelleet niin hyvinä kuin vaikeinakin aikoina. Tuntuu aivan mielettömän innostavalta päästä tekemään yhdessä lisää hienoja muistoja, sekä uunituorein että kaikille jo varmasti tutuin lauluin.”
Toissa kevään mittavalla 28 kiertueen ennakkoon loppuunmyydyllä, massiivisen maltillisella
Elämänviivat -soolokiertueella Juha Tapio esiintyi yksin, mutta tällä kertaa lavalla on jälleen mukana bändi koko komeudessaan! Yhdessä he lupaavat yleisölle täyden musiikillisen ilotulituksen – biisejä, joiden energia tempaa mukaansa ja tunnelmaa, joka kohoaa koko salin täyttäväksi elämykseksi.
Viime keväänä loppuunmyydyllä klubikiertueella rokki ja lauluntekijän lukuisat hitit raikasivat elävän musiikin paikoissa ympäri Suomea. Nyt jo käsitteeksi muodostunut livebändi pääsee Juha Tapion kanssa seuraavaksi luomaan hurmosta konserttisaleihin.
Juha Tapion konserttisalikiertueet ovat järjestäen olleet loppuunmyytyjä jo vuodesta 2011. Liput kannattaa ostaa ajoissa ennen kuin loppuvat.
Konsertin kesto noin 2h 15min, sis. väliajan
Liput:
Peruslippu 49,90 €
Show&dinner 84,90 € (Show & Dinner -lippujen myynti on päättynyt)
+ tilausmaksut (alk. 1,50 € + 0,65 % tilauksesta www.lippu.fi)
Pidätämme oikeudet muutoksiin.

MiX Studion Salainen agenttivirasto klo 15
2026-05-16 15:00 - 17:00
Kun maailma hiljenee, alkaa salainen tehtävä. MiX Studion Salainen agenttivirasto vie koko perheen eeppiseen seikkailuun, jossa elokuva ja live show yhdistyvät näyttäväksi, elokuvamaiseksi elämykseksi. Maailmasta katoaa ääni, ja edessä on tehtävä, joka vaatii rohkeutta, yhteisöllisyyttä ja liikettä. Lavalla nähdään suuria tanssikohtauksia, vahvaa energiaa, yllätyksiä ja näyttävää visuaalisuutta, kun koko yhteisö lähtee yhteiselle tehtävälle. Mikaelissa klo 15 ja klo 18.
Ensimmäisen näytöksen jälkeen alkaa MiX Studion Gaala. Kauden huipennus, jossa juhlistetaan tanssijoiden pitkäjänteistä työtä ja matkaa vuoden ajalta. Samalla kiitetään yhteistyökumppaneita, joiden tuki on ollut merkittävä nuorten hyvinvoinnin, liikunnan, taiteen ja kulttuurin edistämisessä. Ensimmäisen näytöksen (klo 15) lipulla voit jäädä katsomaan myös MiX Studion Gaalan.
Näytöksen kesto arviolta noin 1h 30min, ei väliaikaa
Mikaelin kahvio palvelee klo 16.30-18.00
Liput:
Pääsylippu 24,90 €
Lapsi alle 10 v. 19,90 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää MiX Studio

MiX Studion Salainen agenttivirasto klo 18
2026-05-16 18:00

ESTO: Kevätsirkus -oppilasnäytös
2026-05-17 15:00 - 17:00
Kevätsirkus kutsuu katsojat elämykselliselle matkalle, jossa tanssi, sirkus ja tarinallisuus kietoutuvat yhteen. Esitys rakentuu liikkeen, mielikuvituksen ja yhdessä tekemisen voimasta – luvassa on hetkiä, jotka ovat yhtä aikaa leikkisiä, herkkiä ja vaikuttavia. Lavalla nähdään eri-ikäisiä esiintyjiä, jotka tuovat näyttämölle kehollisia tarinoita pyörähdysten, hyppyjen, tasapainon ja rytmin kautta. Kokonaisuus muodostaa kerroksellisen ja koskettavan esityksen, jossa jokainen liike kertoo jotakin kasvusta, rohkeudesta ja unelmista.
Kevätsirkus on juhla luovuudelle ja yhteydelle – esitys, joka kutsuu kaikenikäiset katsojat kokemaan kevään taian.
Esiintyjät: Etelä-Savon Tanssiopiston ja sirkuskoulun oppilaat
Ohjaus ja opetus: Etelä-Savon Tanssiopiston ja sirkuskoulun opettajat ja ohjaajat
Kesto: noin 60 min, ei väliaikaa
Ikäsuositus: Sopii kaikenikäisille
Lisätiedot: Esitys on osa Etelä-Savon Tanssiopiston kevätkauden päätösjuhlaa, oppilasnäytös
Liput:
Peruslippu 22,50 €
Lapset (alle 11v.) 15,50 €
+ tilausmaksut (alk. 1,50 € + 0,65 % tilauksesta www.lippu.fi)

Ilari Johansson - Ei kAIt siinä? / K-16
2026-05-22 19:00
Ilari Johansson – Ei kAIt siinä?
Ei kait siinä, sanoo Ilari Johansson, kun maailmassa keskustelee tekoäly ja ruoan tuo kotiin söpö robotti.
Uudessa koko illan stand up -soolossaan Ilari tarkastelee ajan ilmiöitä ja ihmisen yritystä pysyä järjissään sen kaiken keskellä. Kun koneet alkavat keskustella ja ihmiset toistavat käskyjä perässä, Ilari pysyy omalla polullaan havainnoimassa, ihmettelemässä ja naurattamassa.
Ilari Johansson kiertää stand up -soolollaan koko Suomen, ja nauru on taattu jokaisessa kaupungissa. Odotettu uusi stand up-esitys keväällä 2026.
Esityksen kesto n. 2h sis.väliajan
Ikäraja K-16
Liput:
Peruslippu 34,50 €
Ryhmälippu min 10hlö 32,00 €
+ tilausmaksut (alk. 1,50 € + 0,65 % tilauksesta www.lippu.fi)

ALCHEMY: FINNISH TRIBUTE TO DIRE STRAITS
2026-05-23 19:00
Dire Straits -yhtye on jättänyt lähtemättömän vaikutuksen rockin historiaan. Bändin ikoniset kitarariffit ja ikivihreiksi nostetut kappaleet ovat vuosien varrella kasvaneet korkoa. Brittiläisen rockin suurnimen musiikista inspiroituneena vuonna 2023 perustettiin kotimainen, huippumuusikoista koostunut Alchemy -tribuuttiyhtye. Alchemy esittää kaikki suurimmat Dire Straits -yhtyeen hitit autenttisesti, tyylitajuisesti ja vankalla ammattitaidolla.
Alchemy koostuu viidestä arvostetusta muusikosta. Emma-ehdokkuuden 2021 saavuttanut Tapio Ylinen (PULSE, 5th Season, Mortality) tunnetaan monipuolisena kitaristina, säveltäjänä ja tuottajana. Basisti Jukka Haavisto julkaisi ylistetyn debyyttialbuminsa vuonna 2022 ja Juhani Valkama on ansioitunut laulajalauluntekijä kahdella sooloalbumilla. Mukana ovat myös pitkän linjan muusikot Arttu Tuominen ja Simo Haapala, joiden soitossa yhdistyvät rockin sielukkuus ja lämpö.
Tamperelainen tribuutti-yhtye perustettiin puhtaasta rakkaudesta Dire Straitsin moniulotteiseen musiikkiin. Muusikoiden perehtyneisyys ja kyseisen yhtyeen musiikkiin vihkiytyminen näkyy ja kuuluu bändin soinnissa.
Konsertin kesto noin 2h, sisältää väliajan
Liput 25,00 €
+ tilausmaksut (alk. 1,50 € + 0,65 % tilauksesta www.lippu.fi)

Niko Kivelä - SANANVAPAUS K-16
2026-09-11 19:00
Niko Kivelä – SANANVAPAUS
Niko Kivelä lähtee uransa suurimmalle stand up -kiertueelle syksyllä 2026 ja kiertue jatkuu aina keväälle 2027. Ennakkoluuloton esitys käsittelee sananvapautta.
Terävä, kärkäs ja nopea Kivelä tarkastelee aihetta ravistellen ja pakottaen yleisönsä näkemään asiat täysin uudesta näkökulmasta. Illan aikana ainoastaan katsoja on turvassa. Tule viettämään armottoman hauskaa iltaa, missä tärkeintä on nauru, yhdessäolo ja sananvapaus. Tervetuloa!
Esityksen kesto n. 2h sis. väliajan | K-16
Liput 34,50 €
+ tilausmaksut (alk. 1,50 € + 0,65 % tilauksesta www.lippu.fi)

Aliisa Syrjä
2026-10-02 19:00
Tapahtuma on siirtynyt, alkuperäinen päivämäärä pe 17.4.2026 klo 19.
Ostetut liput käyvät sellaisenaan uuteen ajankohtaan. Mikäli uusi ajankohta ei sovi sinulle, voit hakea lippurahojen palautusta 30.4.2026 mennessä.
LIPPU.Pass-toimitustavalla ostetut liput:
Mikäli olet ostanut liput LIPPU.Pass-toimitustavalla, lippurahojen palautus on haettavissa Lippu.fi-mobiilisovelluksen kautta. Sovelluksessa avataan liput, minkä jälkeen aukeaa näkyviin tapahtuman peruuntumistiedot sekä Pyydä palautusta -painike. Palautus-painikkeesta aukeaa lomake, jonne ostossa käytetyt maksutiedot on täytettävä.
Muilla toimitustavoilla ostetut liput:
Mikäli olet ostanut lipun muulla kuin LIPPU.Pass-toimitustavalla (esim. PDF-lippu, paperinen lippu), palautuspyyntö tehdään linkin kautta: https://www.lippu.fi/campaign/palautus
————————————–
Aliisa Syrjä on laulaja-lauluntekijä, jonka sävellykset ja tekstit vievät mukanaan jonnekin sinne, missä surun ja onnen rajat ovat häilyvät ja mannerlaatat jyrisevät jalkojen alla. Platinaa ja kultaa striimanneilla Tää tunne, 2:02 ja Sydämetön singleillään hurmannut Aliisa sanoittaa, säveltää ja on myös mukana biisien tuotannoissa. Artisti valittiin mukaan YleX Läpimurto-listaukseen keväällä 2023, jossa hän sijoittui huikeasti toiseksi. Aliisan platinaa striimannut debyyttialbumi Höyheniä ja saaria julkaistiin lokakuussa 2023. Vuoden 2024 Emma Gaalassa Aliisa oli ehdolla Vuoden tulokas-kategoriassa. Parhaiten artistina Aliisaa kuvaa se, että hänen lauluissaan klassikkokirjojen järkälemäinen ja filosofinen sisältö yhdistyy nuoren ihmisen elämään sekä perinteinen lauluntekijyys nykypäivään.
Liput 35,60 €
+ tilausmaksut (alk. 1,50 € + 0,65 % tilauksesta www.lippu.fi)

MUUMIT - Pyrstötähteä etsimässä
2026-10-03 14:00 - 17:00
Sony Music tuo tutut muumihahmot uuden musiikin ja näyttämön äärelle: syyskuussa ilmestyy uusi muumialbumi, joka saa rinnalleen musiikkiteatterimuotoisen live-esityksen Pyrstötähteä etsimässä. Henna Tanskasen käsikirjoittama ja ohjaama esitys tuo tarinan eläväksi laulun, näyttelijäntyön ja visuaalisen kerronnan keinoin. Teos saa ensi-iltansa 29.9. ja jatkaa kiertävänä esityksenä ympäri Suomen.
Muumipeikko ja pyrstötähti -romaaniin (Kometjakten, 1946) perustuva esitys keskittyy teemoihin, jotka ovat keskeisiä Tove Janssonin alkuperäisissä tarinoissa: ystävyyteen, seikkailuun, yhdessä tekemiseen ja rohkeuteen olla oma itsensä. Uudet kappaleet laajentavat muumimusiikin perinnettä uusilla sanoituksilla ja nykyaikaisella tuotannolla, samalla kun näyttämöllä kuullaan myös yleisön rakastamia klassikoita uusina sovituksina.
Uuden muumimusiikin julkaisut ja live-esitys muodostavat kokonaisuuden, joka kutsuu niin lapset kuin aikuisetkin mukaan Muumilaakson seikkailuihin.
Esityksen kesto noin 1h, ei väliaikaa
Liput:
Peruslippu 31,10 €
Muumifani 26,40 €
Perhelippu 4hlö 28,10 €/lippu

Lapsuuden sankarit -juhlakiertue: Miljoonasade 40 vuotta
2026-10-11 15:00 - 17:00
“Hyvä lauluteksti on kuin sade. Se yllättää, virkistää ja puskee mutavyöryt liikkeelle. Tärkeintä on kuitenkin sateen ääni.” – Heikki Salo
Miljoonasateen 40. juhlavuosi huipentuu syksyllä 2026 läpi Suomen kulkevaan Lapsuuden sankarit -juhlakiertueeseen. Nyt on aika koota tarttuvin ja koskettavin Miljoonasade-ohjelmisto ja esittää sitä täydellä sydämellä joka ilta. Muun muassa Marraskuu, 506 ikkunaa, Tulkoon rakkaus ja tietenkin Lapsuuden sankarille soivat, mutta mukaan mahtuu myös muutama hyvinkin tuore biisi.
Miljoonasade ei ole nostalgiatribuutti itselleen, vaan elävä kokoonpano, joka haluaa antaa ihmisille sitä parasta, mitä se osaa tehdä: musiikkia, tarinoita, tunteita, elämyksiä. Tätä kaikkea suomirockin kruununjalokivi tarjoilee loka-marraskuussa ainutlaatuisilla areenoilla: luvassa on yhdeksäntoista keikkaa konserttisaleissa.
“Että pystyy 40 vuotta rallittelemaan Suomen maanteillä ja viihdyttämään ihmisiä elääkseen, täytyy olla jonkinlainen poppamies, kai sen voi jo myöntää. Vuodet ovat vierineet, ja aina on soitettu. Kirjoitettu biisejä, rokattu ja luotu oma yleisö ja faniporukka. Tehty ihan oma juttu.” -Heikki Salo
Kaikissa konserteissa on väliaika.
Liput:
Early Bird 46,60 €
Early bird -lippuja on myynnissä 15.4. asti tai niin kauan kuin lippuja riittää.
Early bird -liput ovat myynnissä omana hintaryhmänään! Valitse oikea hintaryhmä lipuille paikkavalinnan jälkeen.
Peruslippu 57,10 €
+ tilausmaksut (alk. 1,50 € + 0,65 % tilauksesta www.lippu.fi)

Viiden tähden -kiertue
2026-10-14 19:00
Viisi suomalaisen iskelmämusiikin kestotähteä yhdistää voimansa ja lähtee lokakuussa mittavalle kiertueelle ympäri Suomen. Tällä Viiden tähden -kiertueella lavalle nousee nimensä mukaisesti viisi huippuartistia: Marion Rung, Meiju Suvas, Virve Rosti, Ami Aspelund ja Anja Niskanen. Heitä säestää kapellimestari Esa Niemisen johtama orkesteri.
Kiertueella kuullaan artistien hittejä vuosikymmenten varrelta, mutta luvassa on myös yllätyksiä ja versioita, joita on suunniteltu vain tätä kiertuetta varten.
– Luvassa on hivelevää hittitykitystä monelta eri vuosikymmeneltä. On uskomaton kunnia päästä näiden artistien ja upean orkesterin kanssa kiertueelle ja käydä läpi lukuisia unohtumattomia lauluja, toteaa kapellimestari Esa Nieminen.
– Mahtavaa päästä näiden mature-mimmien kanssa kiertueelle. Kaikilla on takana paljon meriittejä, taitoa ja osaamista. Odotan kaikista eniten kuitenkin Esa Niemisen sovituksia ja toivoisin, että meillekin tulisi samanlainen yhteinen biisipotpuri kuin Leidit Lavalla -porukalle tuli aikoinaan. Siis sellainen, joka jää soimaan vielä parikymmentä vuotta kiertueen jälkeen, toivoo Virve Rosti.
Viiden tähden -kiertueen artisteilla on takanaan Euroviisuja, Syksyn Sävel -kisoja ja ennen kaikkea suuri joukko ikivihreiksi muodostuneita hittejä, jotka soivat radioissa kerta toisensa jälkeen. Marion Rung on edustanut Suomea Euroviisuissa 1962 ja 1973 ja voittanut Syksyn Sävelen 1977. Ami Aspelund oli Suomen euroviisuedustajana 1983 ja Virve Rosti 1987. Anja Niskanen puolestaan voitti Syksyn Sävelen 1984.
– On suuri ilo saada työskennellä näiden ihanien ja lahjakkaiden kollegojen kanssa. Meijun kanssa ollaan jo tehty jotain pientä vuosien varrella, mutta näiden toisten upeiden artistien kanssa tämä on minulle nyt ensi kerta. Uskon, että meillä tulee olemaan hauskaa yhdessä ja se tulee varmaan näkymään myös yleisölle, kertoo Marion Rung.
– Tämä viisikko kun pistää energiansa yhteen, niin se on varmasi sellainen kokemus, ettei sitä osaa etukäteen edes kuvitella, vaan se pitää itse kunkin kokea. Odotan innolla tätä naisenergiapommia, kun päästään ihanien sielunsiskojen kanssa jakamaan hyvää energiaa ympäri Suomen, toteaa Meiju Suvas.
Viiden tähden -kiertueen artistien ura on täynnä lukemattomia hittejä, kuten Pure mua, Tää onnea on, Ollaan hiljaa vain, Fantasiaa, Mitt äppelträd, Kun Chicago kuoli, Tuolta saapuu Charlie Brown, El Bimbo, Hyvästi yö ja monet muut.
– Tästä on tulossa kimalteleva syksy ja mahtava konserttikiertue! Hienoa olla hyvässä energiassa mukana, toteavat Ami Aspelund ja Anja Niskanen.
Konsertin kesto 2h 15min, sisältää 30min väliajan
Oikeudet muutoksiin pidätetään.
Liput:
permanto 59,90 €
parvi 49,90 €
+ tilausmaksut (alk. 1,50 € + 0,65 % tilauksesta www.lippu.fi)
Tuotanto: Sahara Agency Oy
www.viidentahdenkiertue.fi

Diandra - Hymni Rakkaudelle
2026-10-16 19:00
Diandran menestykseksi noussut Hymni rakkaudelle -kiertue saa jatkoa!
Upeasta äänestään tunnettu Diandra lähtee jälleen syksyllä 2026 koko Suomen kattavalle Hymni rakkaudelle -kiertueelle. Kaksikymmentä konserttia käsittävä kiertue käynnistyy Joensuusta sunnuntaina 20. syyskuuta ja päättyy Kuopioon keskiviikkona 28. lokakuuta. Kiertueen lipunmyynti alkaa tänään.
Lavakarismallaan ja upeilla tulkinnoillaan yleisönsä jo vuosia hurmanneen Diandran syksyn 2025 Hymni rakkaudelle -kiertue oli menestys. Konsertit myytiin loppuun, ja yleisö otti ohjelmiston lämpimästi vastaan. Niinpä kiertue saa jatkoa syksyllä 2026 jatkaen uusille paikkakunnille.
Kiertueen nimi viittaa Edith Piafin tunnetuksi tekemään lauluun Hymni rakkaudelle, joka on myös konserttien tunnuskappale. Syksyn 2026 kiertueella kuullaan sekä kotimaisia että kansainvälisiä rakkauslauluja eri vuosikymmeniltä.
– Tämän syksyn kiertue oli hieno kokemus. Tunnelma saleissa oli lämmin ja täynnä tunnetta. On hienoa päästä jatkamaan tätä kiertuetta ja laulamaan jälleen rakkaudesta sen kaikissa sävyissä, Diandra kertoo.
Suomalais-chileläinen Diandra tunnetaan energisenä keikkalavojen kestosuosikkina, jonka konsertit myydään usein loppuun. Hänen kappaleensa ovat striimanneet Spotifyssä ja YouTubessa yhteensä kymmeniä miljoonia kertoja. Elämäni Biisi -ohjelman tähtiartistina hän on hurmannut jo seitsemän tuotantokautta. Pelkästään Facebookissa ja Instagramissa hänellä on yhteensä liki 200 000 seuraajaa.
DIANDRA – HYMNI RAKKAUDELLE 2026
Su 20.9. Joensuu, Carelia-sali To 24.9. Salohalli Pe 25.9. Jyväskylä, Paviljonki Su 27.9. Tampere-talo (iso sali) Ke 30.9. Helsinki, Kulttuuritalo To 1.10. Nivala, Champion Door Arena Pe 2.10 Kouvola, Kuusankoskitalo Su 4.10. Lappeenranta-sali To 8.10. Turku, Logomo Pe 9.10. Rauma-sali Su 11.10. Oulu, Madetojan sali Ma 12.10. Rovaniemi, Korundi Ti 13.10. Kuhmo-talo Ke 14.10. Hyvinkääsali Pe 16.10. Mikkeli, Mikaeli Su 18.10. Pori, Promenadisali Ti 20.10. Savonlinnasali Su 25.10. Hämeenlinna, Verkatehdas Ke 28.10. Kuopio, Musiikkikeskus
Konsertit alkavat klo 19.00 Konserttien kesto 2 X 45 minuuttia ja väliaika noin 20-30 minuuttia
Ei ikärajaa
Liput 49,90 €
+ tilausmaksut (alk. 1,50 € + 0,65 % tilauksesta www.lippu.fi)
Tapahtuman järjestää: PRODISCO.FI ja DIANDRA PRODUCTION OY

Mikaelin Hyvinvointitapahtuma | Kadonneen energisyyden metsästys - Paula Heinonen
2026-10-17 15:00 - 21:00
Tapahtuma Kadonneen energisyyden metsästys, ti 12.5.2026, Mikkelin Mikaelissa on siirtynyt uuteen ajankohtaan. Uusi tapahtuma-aika on la 17.10.2026 klo 18.00.
Ostamasi liput käyvät uuteen ajankohtaan sellaisenaan.
Mikäli uusi ajankohta ei sovi sinulle, voit hakea lippurahojen palautusta 10.5.2026 mennessä linkistä: https://web.lippu.fi/palautus/
——————————————————————–
Paula Heinosen hyvinvoinnin luento ja kaikille vapaa hyvinvoinnin messuosasto!
Päivän luennosta vastaa TkL, Funktionaalisen lääketieteen kouluttaja, ex-suolistotutkija, tietokirjailija sekä valovoimainen luennoitsija Paula Heinonen. Lue alta luennon sisällöstä ja varmista paikkasi luennolle nyt!
Päivän aikataulu
15:00 Ovet avataan
klo 15-18 Kaikille avoin ohjelma
18:00 – Paula Heinonen aloittaa (klo 18 alkaen sisäänpääsy vain luennolle lipun ostaneille)
19:45 – Tauko
VÄLIAIKAVARAUKSET POIKKEUKSELLISESTI TÄSTÄ LINKISTÄ
20:15 – Paula Heinonen jatkaa
21:00 – Luento päättyy
Näytteilleasettajat julkaisemme myöhemmin!
Kadonneen energisyyden metsästys – Paula Heinonen
Tällä yleisöluennolla lähdemme metsästämään kadonnutta energiaa, joten se sopii täydellisesti syksyn pimeneviin iltoihin.
Kuulen työssäni jatkuvasti ihmisten pohtivan, miksi he ovat väsyneitä, uupuneita tai miksi energia ei palaudu levosta huolimatta. Lohdullinen ja samalla voimaannuttava tieto on tämä: väsymys ja uupumus eivät ole pysyvä olotila. Kadonnut energisyys ja hyvä olo ovat palautettavissa.
Kyse ei ole tahdonvoiman puutteesta, vaan kehon biokemiasta ja taustalla vaikuttavista tekijöistä – ja siitä, että ymmärrät, miten keho tuottaa energiaa ja mitä se siihen tarvitsee.
Mikkelin yleisöluennolla 12.5.2026 avaan selkeästi ja käytännönläheisesti, mitä nykytutkimus kertoo uupumuksesta, energian muodostumisesta ja elinvoimasta. Käsittelen muun muassa seuraavia aiheita:
•⁠ ⁠Miten ruokavalio kannattaa koostaa, jos haluat olla aidosti energinen?
•⁠ ⁠Miten suolisto ja sen kiehtova mikrobisto vaikuttavat jaksamiseen ja vireyteen?
•⁠ ⁠Mitkä tekijät voivat huomaamatta heikentää energiantuotantoa?
•⁠ ⁠Mikä on kilpirauhasen rooli jaksamisessa – ja miten stressi sekä maksan kuormitus vaikuttavat sen toimintaan?
•⁠ ⁠Miten stressi vaikuttaa hermostoon, hormoneihin ja erityisesti suolistoon – ja miten voit kääntää stressin voimavaraksi?
Näiden lisäksi käsittelen hormonitasapainoa, mitokondrioiden keskeistä roolia energiantuotannossa sekä liikunnan merkitystä. Opetan ymmärrettävästi solutasolla, miten energia syntyy ja miten voit itse vaikuttaa siihen omassa arjessasi.
Toisin sanoen: saat mukaasi energisen elämän rakennuspalikat.
Lämpimästi tervetuloa mukaan inspiroitumaan, oivaltamaan ja ottamaan askel kohti vahvempaa elinvoimaa.
Lämmöllä,
Paula
Luennon kesto 3h, sis. väliajan
Paikat luennolle myydään numeroimattomina.
Oikeudet muutoksiin pidätetään.
Liput 19,50 €
+ tilausmaksut (alk. 1,50 € + 0,65 % tilauksesta www.lippu.fi)
Lippuja myynnissä myös: www.paulaheinonen.fi/kauppa/
Tapahtuman järjestää Mikkelin Mikaeli
Löydät tapahtuman myös:
Facebook
LinkedIn

Rakkaudella Helena & Jorma
2026-10-22 19:00
“Lauluja vuosien varrelta, yksin ja yhdessä. Lauluja rakkaudesta, kaipuusta, elämän illuusioista, ilosta, surusta, kielletyistä leikeistä, villeistä ruusuista, elämästä. Meistä itsestämme.”
Jorma Uotinen on suomalaisen taiteen monilahjakkuus. Hänen tumma äänensä ja vahva läsnäolonsa tekevät jokaisesta esiintymisestä ainutlaatuisen kokemuksen.
Helena Lindgren on laulaja ja näyttelijä, jonka lämmin ja sävykäs ääni on kuin luotu chansonin, jazzin ja suomalaisten ikivihreiden tulkintaan.
Rakkaudella Helena & Jorma ‑konserteissa kuullaan rakastettuja suomalaisia ja kansainvälisiä lauluja — Hymne à l’amour, Dance Me to the End of Love, Puhu hiljaa rakkaudesta — teemoina rakkaus, aika ja ihmisyys.
Uotisen ja Lindgrenin yhteistyö on kunnianosoitus elämälle ja taiteelle — kahden kokeneen tulkitsijan vuoropuhelu, joka sykkii samaa rytmiä kuin rakkaus itse.
Rakkaudella, Helena & Jorma
Liput:
Peruslippu 39,10 €
Opiskelija, Eläkeläinen, Lapsi (alle 12v) 33,60 €
+ tilausmaksut (alk. 1,50 € + 0,65 % tilauksesta www.lippu.fi)

Loppukevennys
2026-10-28 19:00

Jenni Vartiainen: Vedenalaista-konserttisalikiertue 2026 / myynnissä myös show&dinner -liput
2026-11-07 19:00
Suomenkielisen popmusiikin supertähti Jenni Vartiainen lähtee syksyllä kattavalle Vedenalaista-konserttisalikiertueelle. Uuden Joku johon nojata -singlen vastikään julkaissut Vartiainen saapuu tulevana syksynä konsertoimaan 11 paikkakunnalle ympäri Suomen. Kiertue alkaa Hyvinkäältä 18. lokakuuta ja päättyy Ouluun 9. joulukuuta. Konserttisalikiertueen lipunmyynti alkaa torstaina 23. huhtikuuta klo 9.
Tulevalla kiertueella Vartiainen palaa multi-instrumentaalisen livekokoonpanon kanssa musiikkinsa juurille. Konserteissa esitetään koskettavia sovituksia vanhoista kappaleista sekä tunnetuimmista hiteistä.
– Vedenalaista-konserttisalikiertueella haluan palata sinne mistä kaikki lähti. Vedenalaista oli ensimmäinen laulu, jonka kirjoitin eikä ilman sitä olisi syntynyt muitakaan lauluja. Tällä kiertueella haluan lähelle yleisöä ja sukeltaa laulujen ikuiseen ytimeen. Aion soittaa kaikki yleisön rakastamat isoimmat hitit sekä oman musiikillisen matkani kannalta merkityksellisimpiä lauluja. En malta odottaa, että pääsen taas kiertämään konserttisaleja ympäri Suomen, Jenni Vartiainen iloitsee.
Jenni Vartiainen on ihastuttanut tähtivalmentajana tänä perjantaina suoraan finaalilähetykseen huipentuvalla The Voice of Finlandin 15. juhlakaudella. Koskettava Joku johon nojata -kappale on syntynyt maailmantilanteen aiheuttamasta huolesta, ja on artistin ensimmäinen, platinaa striimanneen ORIGO-albumin jälkeen julkaistu oma single. ORIGO-albumin lisäksi Jenni Vartiainen on julkaissut uransa aikana neljä muuta menestysalbumia ja hänen kuunnelluimpia kappaleita ovat muun muassa superhitit Ihmisten edessä, Minä sinua vaan, Väärään suuntaan ja Leima feat. Turisti. Vartiaisen vuonna 2010 julkaistu kappale Missä muruseni on palkittiin vuoden 2025 Radiogaalassa kaikkien aikojen radiokappaleena. Artisti on voittanut yhdeksän Emma-palkintoa, saanut lukuisia tunnustuksia ja hänen kappaleensa ovat menestyneet niin radioissa kuin striimauspalveluissakin.
Lisätiedot: warnermusiclive.fi/jennivartiainen
Liput:
Peruslippu 54,90 €
Show&dinner 93,90 €
+ tilausmaksut (alk. 1,50 € + 0,65 % tilauksesta www.lippu.fi)
Show&Dinner -lippu sisältää pääsyn konserttiin ja ruokailun Ravintola Mikaelissa. Mikaelin ovet avautuvat klo 16, ruokailut klo 16.30 alkaen ja konsertti alkaa klo 19.
Bufeemenu
Alkuruoat
Viher-versosalaattia, päärynää ja saksanpähkinää L,G
Bufala mozzarellaa, luumutomaattia ja basilikaa L,G
Maalais-chorizoa ja oliivi-perunasalaattia L,G
Savulohta ja Dijon majoneesia L,G
Pikkulihapullia ”salsa rouge” L,G
Pääruokana
Paahdettua broilerinrintaa & Cafe de Paris kastiketta L,G
Kasvisvaihtoehto pääruoalle erikseen
Peruna-kasvispaistosta L,G
Jälkiruoka
Kirsikka-tiramisua
Kahvi/tee
Pyörätuoli+saattaja show&dinner -lippu sisältää avustajalle vain pääsyn tapahtumaan, mutta ei ruokailua. Avustaja voi halutessaan varata ruokailun erikseen ravintolalta: mikaeli@serviini.fi
Muut avustajaliput sisältävät myös vain pääsyn tapahtumaan, ruokailu tulee varata erikseen ravintolalta.
Show&Dinner -lippujen myynti päättyy viimeistään 4vrk ennen tilaisuutta.
Pidätämme oikeudet muutoksiin.

Club For Five ja Ilmavoimien Big Band: Pave!
2026-11-12 19:00
Club for Five ja Ilmavoimien Big Band: Pave!
Kapellimestarina Ville Paakkunainen
Pave Maijasen musiikki elää ja hengittää uudessa valossa Club For Fiven ja Ilmavoimien Big Bandin ainutlaatuisessa yhteiskonsertissa. Ikoniset kappaleet, kuten Lähtisitkö, Jano ja Elämän nälkä, saavat uuden ja raikkaan muodon kun lauluyhtye ja big band yhdistävät voimansa. Big band -sovitukset antavat Paven tunnetuille kappaleille uuden ulottuvuuden tuoden niihin syvyyttä, rikasta dynamiikkaa ja rytmivoimaa. Samalla lauluyhtyeen herkät sävyt ja virtuoosimainen taituruus herättävät musiikin vivahteet henkiin. Pave! on sydämellinen kunnianosoitus mestarille, jonka jälki suomalaisessa musiikissa on korvaamaton. Ilmavoimien Big Band ja Club For Five luovat upealla ilmaisullaan tunteellisia ja riemastuttavia tulkintoja tunnetuista lauluista, jotka ovat jääneet suomalaisten sydämiin vuosien saatossa.
Päällikkökapellimestari musiikkimajuri Ville Paakkunainen on toiminut mm. Kaartin soittokunnan kapellimestarina sekä Puolustusvoimien Varusmiessoittokunnan ja Lapin sotilassoittokunnan päällikkökapellimestarina. Hän on johtanut Puolustusvoimien orkestereiden lisäksi mm. Akateemista puhallinorkesteria, Lahden Sinfonista Puhallinorkesteria ja Tampereen konservatorion orkestereita sekä tehnyt vierailukonsertteja. Paakkunainen on toiminut myös klarinetistina ja klarinetinsoitonopettajana sekä kouluttanut puhallinorkestereita ja toiminut puhallinorkesterinjohdon opettajana mm. Sotilasmusiikkikoulussa. Ilmavoimien Big Bandin päällikkökapellimestarina Ville Paakkunainen on toiminut vuodesta 2023. Club For Five on Suomen suosituin a cappella -yhtye. Vuodesta 2000 toiminut lauluyhtye on tullut tunnetuksi niin kotimaassa kuin kansainvälisestikin. ”Clubin” musiikki ei rajoitu vain yhteen tiettyyn tyylilajiin – yhtye on mukavuusalueellaan niin jazzin, popin ja rockin kuin kansanmusiikin tai klassisen musiikin alueella. Tämä virtuoottinen viisikko (Maija Sariola – sopraano, Saima Haapanen – altto, Jouni Kannisto – tenori, Juha Viitala – baritoni ja Tuukka Haapaniemi – basso) on julkaissut 13 studioalbumia, joista 6 on myynyt kultaa. Club For Fiven esiintymiset ovat täynnä koskettavaa tulkintaa, oivaltavaa huumoria, suvereenia osaamista ja valloittavia soolosuorituksia.
Ilmavoimien Big Band on Suomen ainoa rytmimusiikkiin erikoistunut soittokunta, joka tunnetaan vauhdikkaista esiintymisistään maamme eturivin solistien kanssa. Ilmavoimien Big Band koostuu 21 henkilöstä ja sen konserttikauteen kuuluu AALTO-sarjan big band -konserttien ja Puolustusvoimien MILjazz-kiertueen lisäksi muun muassa musiikkikasvatusprojekteja, maanpuolustuksellisia tapahtumia ja Ilmavoimien pr-työtä. Jyväskylän varuskunnassa Tikkakoskella sijaitseva Ilmavoimien soittokunta on perustettu vuonna 1977, ja sillä on pitkät perinteet big band -musiikin soittamisessa.
Liput:
perushinta: 39,50
alennusryhmät (opiskelijat, eläkeläiset, työttömät ja varushenkilöt): 26,50
lapset (ikäraja 3-12v): 19,75
+ tilausmaksut (alk. 1,50 € + 0,65 % tilauksesta www.lippu.fi)

Noora Louhimo - Joulun hetki
2026-12-15 19:00
Noora Louhimon Joulun hetki -konsertissa koet joulun taikaa aivan uudella, kokonaisvaltaisella tavalla! Tämä koko perheen konsertti tarjoaa musiikillisen ja jouluisen elämyksen joulukiireiden keskelle ihan kaikille, jotka rakastavat joulua.
Luvassa on koskettava hyvän mielen konsertti, jossa Louhimo esittää hienoimmat joulukappaleet sekä omaa tuotantoaan eri tyylilajeissa. Kappaleiden välissä kuullaan myös Nooran jouluisia muistoja ja tarinoita vuosien varrelta.
Noora Louhimo tunnetaan monipuolisena laulajana ja tulkitsijana, jonka musiikilliset juuret ulottuvat bluesin, countryn ja soulin pariin. Louhimo on hurmannut yleisöjä suurella äänellään ja henkeäsalpaavalla karismallaan mm. super suositussa SuomiLOVE -ohjelmassa, sekä metallibändi Battle Beastin riveissä vuoteen 2025 asti. Vuonna 2026 Louhimo nähdään mm. Tähdet tähdet -viihdeohjelmassa sekä Kaikkien aikojen Manserock-orkesterin solistina.
Tapahtuma on suunnattu koko perheelle, ja konsertin päätteeksi Noora tuo henkilökohtaiset hyvän joulun toivotukset yleisölle fanituotepisteellä.
Lämpimästi tervetuloa!
Liput:
Peruslippu 40 €
Lapset alle 16 v: 37 €
Ryhmät min 10 hlöä: 37 €
Opiskelija + eläkeläinen 37 €
+ tilausmaksut (alk. 1,50 € + 0,65 % tilauksesta www.lippu.fi)
